|  |
| --- |
| Aicina iesniegt jaunatnes iniciatīvas projektus mācību motivācijas palielināšanai |

Rēzeknes pilsētas dome aicina biedrības/nodibinājumus, kas veic darbu ar jaunatni, no 2020.gada 17. februāra iesniegt jaunatnes iniciatīvu projektu pieteikumus mācību priekšlaicīgas pārtraukšanas mazināšanai. Projekta PuMPuRS\* ietvaros tiks atbalstīti jauniešu iniciatīvu projekti, lai veicinātu atbalsta aktivitātes jauniešu vidū arī ārpus formālās izglītības.

Konkursa mērķi:

* Palielināt priekšlaicīgas mācību pārtraukšanas riska grupas izglītojamo motivāciju turpināt izglītību un veicināt viņu aktīvu līdzdalību ikdienas dzīvē.
* Iesaistīt priekšlaicīgas mācību pārtraukšanas riska grupas izglītojamos jauniešu aktivitātēs un jaunatnes iniciatīvu projektos ārpus formālās izglītības, nodrošinot aktivitāšu pieejamību iespējami tuvu bērnu un jauniešu dzīves un mācību vietai.

Projektu konkursu īsteno Izglītības kvalitātes valsts dienests sadarbībā ar pašvaldībām un valsts profesionālās izglītības iestādēm Eiropas Sociālā fonda projekta "PuMPuRS" ietvaros.

Papildus individuālajam atbalstam, ko jau saņem skolēni projekta PuMPuRS ietvaros, tiks atbalstīti arī jauniešu iniciatīvu projekti, lai veicinātu atbalsta aktivitātes jauniešu vidū arī ārpus formālās izglītības.

"PuMPuRS" projekti ir vērsti uz izglītojamo motivācijas palielināšanu, lai riska grupā esošie jaunieši nepārtrauktu mācības priekšlaicīgi, kā arī izglītības turpināšanu un pašu jauniešu aktīvas līdzdalības veicināšanu ikdienas dzīvē. Projekta mērķa grupa - vispārējās izglītības iestāžu izglītojamie no 5. līdz 12. klasei, kā arī to profesionālās izglītības iestāžu un vispārējās izglītības iestāžu, kuras īsteno profesionālās izglītības programmas, izglītojamie no 1. līdz 4. kursam.

Jaunatnes iniciatīvas ierosina, izplāno un īsteno paši jaunieši. Projektus var iesniegt jaunatnes organizācijas, biedrības vai nodibinājumi, kas veic darbu ar jaunatni, arī jauniešu iniciatīvu grupa sadarbībā ar reģistrētu jaunatnes organizāciju vai biedrību un nodibinājumu, kas veic darbu ar jaunatni. Vienam projektam pieejamais finansējuma apmērs ir 4600 eiro, kas 100 % tiek nodrošināts no projekta "PuMPuRS" līdzekļiem. Katram projektam tiek piešķirta šī konkrētā summa, ne vairāk un ne mazāk.

**Svarīgi!** Vēršam jūsu uzmanību, ka projekta iesniegumam obligāti jāpievieno sadarbības partnera apliecinājums (ja ir paredzēti konkrēti sadarbības partneri) un projekta administrēšanā un īstenošanā iesaistīto personu CV (ja iesniegumā norādīti konkrēti cilvēki).

Projekti iesniedzami līdz  **2020. gada 20. martam.**

Rezultātu paziņošanas termiņš – rezultāti tiks paziņoti līdz 2020. gada 20. aprīlim  
Plānotais projekta uzsākšanas laiks - no 01.06.2020. līdz 31.12.2020., projekta ilgums no 3 līdz 18 mēnešiem.

Vairāk informācijas par projektu: [www.pumpurs.lv](http://www.pumpurs.lv/).

Projektus var iesniegt:

* Personīgi: Austrumlatvijas radošo pakalpojumu centrs “Zeimuļs” Jaunatnes lietu nodaļā, telpā 2.8, Krasta iela 31, Rēzekne, LV 4601
* pasta sūtījumā, adresējot Austrumlatvijas radošo pakalpojumu centrs “Zeimuļs” Jaunatnes lietu nodaļā, telpā 2.8, Krasta iela 31, Rēzekne, LV 4601 (ar norādi PumPuRs jauniešu projketu konkurss)
* elektroniski kā elektronisku dokumentu uz e-pastu: arpc@rezekne.lv .

 Papildu informācija:

Tālrunis:   Eleonora Ivanova - 26033202   
E-pasts:  eleonora.ivanova@rezekne.lv

*\*Eiropas Sociālā fonda projekts Nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai” (PuMPuRS) tiks īstenots līdz 2022. gada 31. decembrim. Projekta mērķa grupa ir vispārizglītojošo skolu skolēni no 5. līdz 12. klasei, kā arī profesionālās izglītības iestāžu audzēkņi no 1. līdz 4. kursam. Projektu īsteno Izglītības kvalitātes valsts dienests sadarbībā ar pilsētu un novadu pašvaldībām un valsts profesionālās izglītības iestādēm.*

* **Dokumenti**

**Atklāta projektu konkursa „PRIEKŠLAICĪGAS MĀCĪBU PĀRTRAUKŠANAS RISKA JAUNIEŠU IESAISTE JAUNATNES INICIATĪVU PROJEKTOS” nolikums**

[**1. pielikums "Preventīvo un intervences pasākumu vidēja termiņa plāns PMP riska mazināšanai pašvaldībā"**](http://site-550587.mozfiles.com/files/550587/PuMPuRS_preventivu_un_intervences_pasakumu_videja_termina_plans_pmp_riska_mazinasanai-1.docx)**(paraugs, pievienot savas pašvaldības plānu)**

[**2. pielikums "Projekta iesnieguma veidlapa"**](http://pumpurs.lv/sites/default/files/2019-04/IKVD_JIP_nolikuma_2_pielikums_Projekta_iesniegums_09042019.docx)

[**3. pielikums "Sadarbības partneru apliecinājums par dalību projekta īstenošanā"**](http://pumpurs.lv/sites/default/files/2019-04/IKVD_JIP_nolikuma_3_pielikums_Sadarb_partn_apliec_09042019.docx)

[**4. pielikums "Apliecinājums par projektā iesaistītajiem priekšlaicīgas mācību pārtraukšanas jauniešiem"**](http://pumpurs.lv/sites/default/files/2019-04/IKVD_JIP_nolikuma_4_pielikums_Apliecinajums_09042019.docx)

[**5. pielikums "Vērtēšanas kritēriji"**](http://pumpurs.lv/sites/default/files/2019-04/IKVD_JIP_nolikuma_5_pielikums_Vertesanas_kriteriji_09042019.docx)

[**Metodika „Vienreizējā maksājuma piemērošanas metodika jaunatnes iniciatīvu projektu īstenošanai darbības programmas „Izaugsme un nodarbinātība” 8.3.4. specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” ietvaros**](http://site-550587.mozfiles.com/files/550587/IZMPiel1_17082018_Vienreiz_maks_metodika_LV.pdf)**”**

[**Izglītības kvalitātes valsts dienesta metodoloģiskām vadlīnijas darbam projektā „Atbalsts priekšlaicīgas mācību pārtraukšanas samazināšanai”**](http://pumpurs.lv/sites/default/files/2019-12/Metodologiskas_vadlinijas_darbam_projekta_Atbalsts_priekslaicigas_macibu_partrauksanas_samazinasanai_2019.pdf)

[**Ministru kabineta 12.07.2016. noteikumi Nr. 460 “Darbības programmas "Izaugsme un nodarbinātība" 8.3.4. specifiskā atbalsta mērķa "Samazināt priekšlaicīgu mācību pārtraukšanu, īstenojot preventīvus un intervences pasākumus" īstenošanas noteikumi”**](https://likumi.lv/ta/id/283625-darbibas-programmas-izaugsme-un-nodarbinatiba-8-3-4-specifiska-atbalsta-merka-samazinat-priekslaicigu-macibu-partrauksanu)

* **Informatīvie materiāli**

[**Informatīvais materiāls jaunatnes iniciatīvas projektu īstenotājiem**](http://www.pumpurs.lv/sites/default/files/2019-05/Informat%C4%ABvais%20materi%C4%81ls%20par%20jaunatnes%20iniciat%C4%ABvu%20projektiem.pdf)

[**Infografika “Priekšlaicīgas mācību pārtraukšanas riski”**](http://www.ogresnovads.lv/lat/zinas__jaunumi/files/textdoc/PMP%20riski_25042019.jpg)

[**Video par jaunatnes iniciatīvas projektu konkursiem**](https://youtu.be/RNmRN8oMguY)

[**Kas jāņem vērā gatavojot projektu?**](https://youtu.be/LAcDfZI5QX8)